钦定古今图书集成/理学汇编/学行典/第220卷 > 文一元
## 钦定古今图书集成/理学汇编/学行典/第220卷 > 文一元

按《祁阳县志》：文一元，父韩祁，庠生，早丧母李氏坚苦
抚一元长成，性仁孝，家甚贫，以业巾供母。一旦母病
剧，元割股以疗，母遂痊。郡守采风，嘉其笃孝，身诣其
庐，为立匾曰“节孝之门”，令县免其家。母卒，元力不克
襄事，卖所居宅以殡，遂庐于墓三年。邑令遗之以金，
学师捐米助之，闻风者咸知劝。